NOK เว้นค่าธรรมเนียมเปลี่ยนเที่ยวบินเข้า-ออก “ดอนเมือง-ฮิโรชิมา” ถึง 31 มี.ค.นี้
NOK เว้นค่าธรรมเนียมเปลี่ยนเที่ยวบินเข้า-ออก “ดอนเมือง-ฮิโรชิมา” ถึง 31 มี.ค.นี้
NOK เว้นค่าธรรมเนียมเปลี่ยนเที่ยวบินเข้า-ออก “ดอนเมือง-ฮิโรชิมา” ถึง 31 มี.ค.นี้
26 ก.พ. 2563

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า จากสถานการณ์การแพร่ระบาด และการเฝ้าระวังของไวรัสโคโรนา 2019 (โควิด-19) สายการบินนกแอร์จึงได้มีการยกเว้นค่าธรรมเนียมการเปลี่ยนแปลงเที่ยวบินที่มีกำหนดเดินทางเข้า และออกจากกรุงเทพฯ (ดอนเมือง)-ฮิโรชิมา ประเทศญี่ปุ่น สำหรับผู้โดยสารที่สำรองบัตรโดยสารก่อนและภายในวันที่ 21 ก.พ.2563 และมีกำหนดการเดินทางเดิมตั้งแต่วันที่ 21 ก.พ.- 31 มี.2563
ขณะเดียวกันผู้โดยสารที่เดินทางเข้าและออกจากกรุงเทพฯ (ดอนเมือง) เพื่อเดินทางสู่ฮิโรชิมา ประเทศญี่ปุ่น สามารถเปลี่ยนแปลงเที่ยวบินได้ 1 ครั้ง โดยไม่มีค่าธรรมเนียม ซึ่งมีกำหนดการเดินทางใหม่ภายในวันที่ 30 มิ.ย.2563 ทั้งนี้ขึ้นอยู่กับจำนวนที่นั่งว่างในแต่ละเที่ยวบินและต้องมีการแจ้งล่วงหน้าอย่างน้อย 7 วันก่อนกำหนดการเดินทางเดิม
อีกทั้งผู้โดยสารที่มีเที่ยวบินต่อเนื่อง (Connecting Flight) จากเส้นทางภายในประเทศสู่เส้นทางฮิโรชิมา ประเทศญี่ปุ่นสามารถเปลี่ยนแปลงเที่ยวบินได้ 1 ครั้ง โดยไม่มีค่าธรรมเนียมและมีกำหนดการเดินทางใหม่ภายในวันที่ 30 มิถุนายน 2563
ทั้งนี้ ขึ้นอยู่กับจำนวนที่นั่งว่างในแต่ละเที่ยวบินและต้องมีการแจ้งล่วงหน้าอย่างน้อย 7 วันก่อนกำหนดการเดินทางเดิมและผู้โดยสารสามารถติดต่อทำการเปลี่ยนแปลงเที่ยวบินได้ที่ Call center 1318, เคาน์เตอร์จำหน่ายบัตรโดยสารและตัวแทนจำหน่ายของสายการบินนกแอร์